PMIndiaData/PMIndiaSum huggingface dataset:
পি.এম.না সেপ্তেম্বর ১২দা ইন্তরনেস্নেল দেরী ফেদরেসন ৱর্ল্দ দেরী সম্মিৎ ২০২২ হৌদোক্কদৌরি

প্রধান মন্ত্রীনা শ্রী নরেন্দ্র মোদীনা সেপ্তেম্বর ১২, ২০২২গী অয়ুক পুং ১০:৩০ তাবা মতমদা গ্রেতর নোইদাগী ইন্দিয়া এক্পো সেন্তর এন্দ মার্ততা ইন্তরনেস্নেল দেরী ফেদরেসন ৱর্ল্দ দেরী সম্মিৎ (আই.দি.এফ. দব্লিউ.দি.এস.) ২০২২ হৌদোক্কদৌরি‍। সেপ্তেম্বর ১২দগী ১৫ ফাওবা নুমিৎ মরিনি চুপ্না চত্থগদবা আই.দি.এফ. দব্লিউ দি.এস. ২০২২ অসি ‘দেরী ফোর ন্যুত্রিসন এন্দ লাইবলিহুদ’ হায়রিবা থীম অসিদা থবক পায়খৎলিবা ইন্দস্ত্রী লুচিংবশিং, এক্সপর্তশিং, লৌমীশিং অমসুং খুজিল থৌরাং য়াৎলিবশিং য়াওনা মালেমগী অমদি ভারতকী দেরীগী স্তেকহোল্দরশিংগী অপুনবা থৌরম অমনি‍। লৈবাক ৫০দগী মীওই চাওরাক্না ১৫০০রোম আই.দি.এফ. দব্লিউ.দি.এস. ২০২২দা শরুক য়ারগনি হায়না পানরি‍। মমাঙগী ইকোন কোনবা সম্মিৎ ভারত্তা চহিচা তঙ্খায় অমমুক্কী মমাঙদা ১৯৭৪দা পাঙথোকখিবনি‍। ভারতকী দেরী ইন্দস্ত্রী অসি অপীকপা অমদি মার্জিনেল দেরীগী লৌমীশিং, মরুওইনা নুপীশিংবু মপাঙ্গল কনহল্লিবা কোওপরেতিব মোদেলদা য়ুম্ফম ওইবা মরম্না ৱাখল্লোন অমদা তোপ তোপ্পা ওইরি‍। প্রধান মন্ত্রীগী মঙলান মতুং ইন্না, লৈঙাক অসিনা দেরী সেক্তর ফগৎহন্নবগীদমক খোঙথাঙ কয়া লৌখত্তুনা হৌখিবা চহি নিপানসিদা শঙ্গোম পুথোকপগী চাং ৪৪% হেনগৎলে‍। মালেমগী শঙ্গোমগী ২৩% পুথোক্লিবা, চহিদা মিলিয়ন তন ২১০রোম পুথোক্তুনা দেরী লৌমী করোর ৮ হেনববু মপাঙ্গল কনখৎহল্লিবা ভারতকী দেরী ইন্দস্ত্রীগী মায় পাকপগী ৱারী আই.দি.এফ. দব্লিউ.দি.এস. ২০২২দা উৎকদৌরি‍। সম্মিৎ অসিনা মালেমগী খ্বাইদগী ফবা থৌওংশিং ভারতকী দেরী লৌমীশিংদা উবা ফংহনবদসু মতেং ওইরগনি‍।
নৌনা লমথাখিবা অহমেদবাদ মেত্রোদগী উখিবা সাবরমতি তুরেলগী ফজবশিং প্রধান মন্ত্রীনা উৎখ্রে

নৌনা লমথাখিবা অহমেদবাদ মেত্রোদগী উখিবা সাবরমতি তুরেলগী ফজবশিং উৎপা আই.এ.এস ওফিসার এম. নগারাজনগী ত্বিৎ অমা প্রধান মন্ত্রী শ্রী নরেন্দ্র মোদীনা উৎখ্রে। আই.এ.এস ওফিসার এম. নগারাজনগী ত্বিৎ অমা লৌখৎলদুনা, প্রধান মন্ত্রীনা ত্বিৎ তৌখি: “অহমেদবাদকী শিংথানিঙাই ওইরবা নুমিৎ অমা”।
প্রধান মন্ত্রীনা কোরোনাভাইরসকী শেম-শারিবশিং য়েংশিনখ্রে

প্রধান মন্ত্রী শ্রী নরেন্দ্র মোদীনা কোভিদ-১৯ নোভেল কোরোনাভাইরসকী শেম-শারিবশিং য়েংশিনখ্রে। প্রধান মন্ত্রীনা হায়খি, “কোভিদ-১৯ নোভেল কোরোনাভাইরসতা শেম-শারিবশিংগা মরী লৈননা কুপনা য়েংশিল্লে। ভারত্তা লাক্লিবা মীওইশিং স্ক্রিনিং তৌবদগী হৌরগা খুদক্তা মেদিকেল এতেন্সন ফংহনবা ফাওবা তোঙান তোঙানবা মন্ত্রালয়শিং অমসুং রাজ্যশিংনা পুন্না থবক তৌরি। পাখৎনিঙাই করিসু লেতে। ঐখোয়না পুন্না থবক তৌমিন্নবা অমসুং সেল্ফ-প্রোতেক্সন শোইহন্দনবা খোংথাং মচা-মচাশিং লৌখৎপা মথৌ তাই।”
প্রধান মন্ত্রীনা নারী শক্তীগী মনা ফংলবশিংগা উনখ্রে

প্রধান মন্ত্রী শ্রী নরেন্দ্র মোদীনা ঙসি নারী শক্তীগী মনা ফংলবশিংগা উন্নদুনা ৱারী শানখ্রে। প্রধান মন্ত্রীনা মনা ফংলবশিংবু মখোয়গী এচিবমেন্তশিংগীদমক নুংঙাইবা ফোংদোকখি। মখোয়না পাংথোক্লিবা থবকশিং অসি অতোপ্পশিংগী পুক্নীং থৌগৎনীংঙাইনি হায়না মহাক্না হায়খি, অমদি মখোয় মখোয়গী মরী লৈনবা লমশিং অদুদা মখা তানা থবক তৌনবা অকনবা ৱাফম থমখি। স্বচ্ছ ভারত অভিয়ানগী মতাংদা ঙাংলদুনা প্রধান মন্ত্রীনা হায়খি মদুদি মসিদা নুপীশিংগী চাউরবা থৌদাং অদু য়েংদুনা মসিগী মায়পাকপা অসি পাক চাউরবা থাক্তা ওনগদবনি। ইকুই কুদ্রিঙৈ মমাং প্রয়াগরাজদা লোইশিনখিবা কুম্ভ মেলাগী মতাংদা ঙাংলদুনা প্রধান মন্ত্রীনা হায়খি মদুদি হন্দক্কী মেলা অদু অৱাংবা থাক্কী লু-নানবা অমসুং সেনিতেসন্না মরম ওইদুনা খন্ন-নৈননবা হিরম অমা ওইখি। লু-নানবা অসি হৌজিক্তি মীয়ামগী খোংজং অমা ওইরক্লে হায়না মহাক্না মখা তাখি। খোংজং অসিগী মথংগী খোংথাংদি অমোৎ-অকাইশিং অসি লন-থুমদা ওন্থোকপনি হায়না প্রধান মন্ত্রীনা ফোংদোকখি। প্রধান মন্ত্রীনা মেলন্যুত্রিসন লাকশিন্নবা পাম্বৈ অমসুং মিসন ইন্দ্রধনুশকী খুত্থাংদা অঙাংশিংবু তিকা থাবগী মতাংদা ঙাংলদুনা লম অনি অসিদা মায় পাকপা পুরকপদা নুপীশিংগী চাউরবা থৌদাং লৈ হায়খি। থৌরম অসিদা ৱুমেন অমসুং চাইল্দ দিবেলপমেন্তকী মন্ত্রী শ্রীমতী মেনকা গান্ধীসু শরুক য়াখি।
প্রধান মন্ত্রীনা উত্তর প্রদেশকী প্রয়াগরাজদা মেগা দিস্ত্রিব্যুসন কেম্প (সমাজিক অধিকর্তা শিবির) অমদা দিব্যাংজন অমসুং সেনিয়র সিতিজনশিংদা এদশিং অমসুং তেংবাংগী পোৎলমশিং য়েন্থোকখ্রে

হৌজিক ফাওবগী খ্বাইদগী চাউবা “সমাজিক অধিকর্তা শিবির”দা প্রধান মন্ত্রী শ্রী নরেন্দ্র মোদীনা ঙসি উত্তর প্রদেশকী প্রয়াগরাজতা মেগা দিস্ত্রিব্যুসন কেম্প অমদা সেনিয়র সিতিজন অমসুং দিব্যাংজন চাউরাক্না ২৭,০০০তা তেংবাংগী এদশিং অমসুং দিবাইসশিং য়েন্থোকখ্রে। অচৌবা য়েন্থোকপগী থৌরম অসি ভারত সরকারগী রাস্ত্রিয়া ভায়োশ্রী য়োজনা- আর.ভি.ৱাই. অমসুং এ.দি.আই.পি. স্কিমশিংগী মখাদা সেনিয়র সিতিজনশিংদা শক্তি শিন্ননবগীদমক শিনখিবনি। মীয়াম তিনখিবা অদুদা ৱা ঙাংলদুনা প্রধান মন্ত্রীনা চহী চা কয়া লীরবা সংস্কৃতকী পাওরৌ অমা পনখি, “স্বস্তিহ প্রজাভ্যহ পরিপালয়ন্তম, ন্যায়েন মার্গেন মহীম মহীশাহ”, মসিগী আর্থদি সরকারগী থৌদাংদি চপ মাননা জস্তিস ফংহনবনি। প্রধান মন্ত্রীনা হায়খি, “মসিগী পাওরৌ অসি সবকা সাথ সবকা বিকাস সবকা বিশ্বাসকী ফিলোসোফীগীদমক য়ুমফম ওইরি। স্পিরিৎ অসিগা লোয়ননা, ঐখোয়গী সরকারনা সমাজ অসিদা লৈরিবা মীপুম খুদিংমক্কী য়াইফ-নুঙাইবা অমসুং দিবেলপমেন্তদা থবক তৌরি। ঐহাক্কী সরকারগী অহানবা প্রায়োরিতীদি সেনিয়র সিতিজন ওইগেরা, দিব্যাংজন ওইগেরা নত্রগা ত্রাইবেলশিং ওইগেরা ভারত মচা কোতি ১৩০গী ইন্তরেস্ত ঙাক্তুনা থম্বনি।” এদশিং অমসুং দিবাইসশিং য়েন্থোকপগী মেগা কেম্পকী ৱাফম পল্লদুনা প্রধান মন্ত্রীনা হায়খি মদুদি মসি মীপুম খুদিংমক্তা হেন্না ফবা পুন্সী মহিং ফংহন্নবা সরকারনা হোৎনরিবশিংগী শরুক অমনি। মহাক্না হায়খি, “মমাংগী সরকারশিংগী মতমদা অসিগুম্লবা য়েন্থোকপগী কেম্পশিং অসি পাংনা শিল্লম্মি, অমদি অসিগুম্লবা মেগা কেম্পশিং অসি য়াম্না অতাংবনি। হৌখিবা চহী মঙাদা ঐখোয়গী সরকারনা লৈবাক অসিগী তোঙান-তোঙানবা মফমশিংদা চাউরাক্না কেম্প ৯০০০ হাংদোকখ্রে।” প্রধান মন্ত্রীনা হায়খি মদুদি হৌখিবা চহী মঙাদা সরকারনা দিব্যাংজনশিংদা লুপা কোতি ৯০০ হেনবগী এদশিং অমসুং দিবাইসশিং য়েন্থোকখ্রে। প্রধান মন্ত্রীনা হায়খি, “অনৌবা ভারত অমগী দিবেলপমেন্তদা দিব্যাংজন নহারোলশিং অমসুং অঙাংশিংনা চপ মাননা শরুক য়াবা অদু দরকার ওই। সরকারনা মখোয়বু ইন্দস্ত্রীয়েল সেক্তর, সর্বিস সেক্তর নত্রগা শান্ন-খোৎনবগী লমদা পুক্নিং থৌগৎলি।” মহাক্না হায়খি, “‘রাইতস ওফ পর্সন্স ৱিথ দি দিজএবিলিতীজ এক্ত’ চৎনহনবা ঐখোয়গী সরকার অসিনা অহানবনি, মসিগী থোংদা ঐখোয়না শোইনায়রবশিংগী কেতেগোরী ৭তগী ২১দা হেঙ্গৎহল্লে। দিব্যাংজনগীদমক ঐখোয়না হায়র এজুকেসনগী রিজার্বেসনগী কোতাসু চাদা ৩দগী চাদা ৫দা হেঙ্গৎহল্লে।” প্রধান মন্ত্রীনা হায়খি মদুদি হৌখিবা চহী মঙাদা লৈবাক অসিদা বিলদিং কয়া অমা, রেলৱে স্তেসন অমসুং এয়ারপোর্ত ৭০০ হেন্না শোইনাইরবশিংনা শিজিন্নবা য়ানবা শেম্লে। লেমহৌরিবশিংসু সুগময়া ভারত অভিয়ান্দা লিঙ্ক তৌদুনা শিজিন্নবা য়ানবা শেম্লগনি। মেগা কেম্প অসিদা তোঙান তোঙানবা মখলশিংগী এদ অমসুং দিবাইস ৫৬,০০০ হেন্না বেনিফেসরী ২৬,০০০তা লেম্না য়েন্থোক্কনি। এদশিং অমসুং দিবাইসশিং অসিগী মমল অসি লুপা কোতি ১৯ হেল্লি। মসিগী পান্দমদি দিব্যাংজনশিং অমসুং সেনিয়র সিতিজনশিংগী সোসিও-ইকোনোমিক দিবেলপমেন্তকীদমক মখোয়বু নুংতিগী হিংবদা চংগদবা এদশিং অমসুং দিবাইসশিংগী থোংদা তেংবাং পীবনি।
অচারয়া জে  বি কৃপালানী অমসুং মৌলানা অব্দুল কালাম অজাদকী মপোক কুমওনশিংদা প্রধান মন্ত্রীনা ইকায়খুম্নবা উৎলি

অচারয়া জে বি কৃপালানী অমসুং মৌলানা অব্দুল কালাম অজাদকী মপোক কুমওনশিং লাকপদা প্রধান মন্ত্রী নরেন্দ্র মোদীনা ইকায়খুম্নবা উৎলি। মখোয়গী মপোক কুমওনশিংদা অচারয়া জে বি কৃপালানী অমসুং মৌলানা অব্দুল কালাম অজাদ নীংশিংলি। ফিদম্নফম ওইরবা মীওই অনি, নীংতম খোংজংগী মতমদা লৌখিবা মখোয়গী শিংথানিংঙাই ওইরবা থৌদাংশিং অমসুং খুন্নাইগী য়াইফনবা, মান্নবা লৈহন্নবা, এজুকেসন অমসুং অচুম্বা পুরক্নবা হোৎনখিবশিং কৈদৌঙৈদা কাউথোক্লোই, হায়না প্রধান মন্ত্রীনা হায়খি।
প্রধান মন্ত্রীনা থৌবুরেল ওইদুনা ভারতকী সেক্যুরিতীগী লৌখৎলিবা চেকশিন-থৌরাংশিং , অমসুং য়ুক্রেনদা হৌজিক থোক্লিবা কনফ্লিক অসিগা মরী লৈননা মালেমগী লৈরিবা ফিভম অসিগী মতাংদা য়েংশিন্নবা সি.সি.এস. মীফম অমা পাংথোকখ্রে

প্রধান মন্ত্রী, নরেন্দ্র মোদীনা থৌবুরেল ওইদুনা ভারতকী সেক্যুরিতীগী মতাংদা লৌখৎলিবা চেকশিন-থৌরাংশিং , অমসুং য়ুক্রেনদা হৌজিক থোক্লিবা কনফ্লিক অসিগা মরী লৈননা মালেমগী লৈরিবা ফিভম অসিগী মতাংদা য়েংশিন্নবা সি.সি.এস. মীফম অমা পাংথোকখ্রে। প্রধান মন্ত্রীদা ভারতকী ঙমখৈদা লৈরিবা মফমশিংগা লোইন-লোইননা সমুদ্রদা অমসুং নোংথক্তা ভারতকী সেক্যুরিতীগী মতাংদা লৌখৎলিবা চেকশিন-থৌরাংশিং অদুগী খ্বাইদগী নৌবা ফিভম অমসুং মসিগা মরী লৈনবা তোঙান-তোঙানবা হীরম কয়া অমগী মতাংদা খঙহনখ্রে। প্রধান মন্ত্রীদা য়ুক্রেনদগী ভারতকী নগ্রিকশিংগা লোইননা ভারতকী য়ুমথংনবা লৈবাকশিংগী নাগ্রিকশিং লৌথোক্নবা ওপরেশন গঙ্গাগী অকুপ্পা মরোলশিং য়াওনা য়ুক্রেনদা ওইরিবা খ্বাইদগী নৌবা ফিভমশিং অদুগী মতাংদা খঙহনখ্রে। প্রধান মন্ত্রী, মোদীনা খারকিবতা শিখিবা নবীন শেখরাপ্পাগী অশিবা হকচাং অদুবু পুরক্নবা অঙম্বা মখৈ হোৎনগদবনি হায়না খঙহল্লকখ্রে।
প্রধানমন্ত্রীনা জাতিগী থৌনা ফবগী মনা লান্থোকখ্রে

প্রধানমন্ত্রী নরেন্দ্র মোদীনা ঙসি অঙাং ১৮দা জাতিগী থৌনা ফবগী মনা লান্থোকখ্রে। মসিগী মনুংদা অহুমদি মসা লৈখিদ্রবা মতুংদা পীবনি। মনা ফংলবা অঙাংশিংগা ৱারি শানরদুনা প্রধানমন্ত্রীনা হায়খি মদুদি মখোয়গী থৌনা লৈবা থবকশিং অদুগী মতাংদা মীনা য়াম্না ঙাংনৈ অমসুং মীদিয়ানসু হায়নীংঙাই লৈতনা পন্নখি। মহাক্না হায়খি মদুদি মসিনা মরম ওইদুনা অতৈ অঙাংশিংনসু মসিদগী ইথিল পোক্কনি অমসুং মখোয়দসু মশানা মশাবু থাজবগী ৱাখল্লোন পোকহনগনি। প্রধানমন্ত্রীনা হায়খি মদুদি অনম্বনা মনা ফংবা অঙাংশিং অসি অচম্বা খুঙ্গংগী লমদমদগীনি। মহাক্না হায়খি মদুদি মখোয়গী নুংতিগী মায়োক্নরিবা লানফম অদুনা মরম ওইদুনা মখোয়গী নুংদা ৱাখল্লোন অসি পোকপা ওইরম্বা য়াই অমসুং মখোয়না ফিভম অমা হেক্তদা থৌনা ফনা থবক তৌবদা মাই পাকই। প্রধানমন্ত্রীনা মাই পাক্লবা পুম্নমক, মখোয়গী মমা-মপা অমসুং ওজাশিংবু থাগৎপা ফোংদোকখি। মহাক্না অঙাংশিংগী থৌনা অদুবু খোমজিন্দুনা মীয়ামগী পুক্নীং চিংশিলহনবদা মতেং পাংলিবা মখোয়বুসু থাগৎপা ফোংদোকখি। শ্রী নরেন্দ্র মোদীনা হায়খি মদুদি তুংলমচৎতসু হৌজিক মনা ফংলবশিং অসিদগী থাজবা কয়া থম্লি। মহাক্না অঙাংশিংদা মখোয়গী তুংগী পুন্সিগীদমক য়াইফ-মঙ্গল পীখি। থৌরম অদুদা নুপী অমসুং অঙাংশিংগী চাওখৎ-থৌরাংগী মন্ত্রী শ্রীমতী মনেকা গান্ধীসু শরুক য়াখি।
প্রধান মন্ত্রীনা ভেক্সিনেসনগী চংশিল্লিবা থবকশিং য়েংশিন্নবা অৱাংবা থাক্কী মীফম চৎথখ্রে

প্রধান মন্ত্রীনা মকোক থোংবা ওফিসিএলশিংগা লৈবাক অসিদা চংশিল্লিবা ভেক্সিনেসনগী থবকশিং অমসুং কোবিদকী ফিভম য়েংশিন্নবা মীফম অমা পাংথোকখ্রে। ওফিসিএলশিংনা লৈবাক অসিদা চংশিল্লিবা ভেক্সিনেসনগী মরীক চুম্বা প্রজেন্তেসন অমা প্রধান মন্ত্রীদা উৎখ্রে। চহি খায়না ভেক্সিন কাপখিবগী মরমদা প্রধান মন্ত্রীদা পাউদমখি। রাজ্য কয়াদা লৈরিবা হকশেলগী চেকশিন-থৌরাংদা থবক তৌরিবশিং, ফ্রন্তলাইন ওইনা থবক তৌরিবশিং অমসুং মীচম প্রজাদা ভেক্সিন কাপখিবগী মরমদসু প্রধান মন্ত্রীদা পাউদমখি। লাক্লিবা থা খরা অসিদা ভেক্সিন ফংহনগদৌরিবা অমসুং পোত্থোকশিং হেনগৎনবা হোৎনরিবা অসিদা ওফিসিএলশিংনা প্রধান মন্ত্রীবু থাগৎপা ফোংদোকখি। হৌখিবা নুমিৎ ৬নি অসিদা দোজ কোতি ৩.৭৭ কাপখ্রে হায়রিবা অসি মালাসিয়া, সৌদি অরাবিয়া অমসুং কানাদাগুম্বা লৈবাকশিংগী অপুনবা মীশিংদগী হেল্লি হায়না প্রধান মন্ত্রীদা পাউদমখি। হায়রিবা অসিদা লৈবাক অসিগী ওইনা ৪৫+কী মীশিংদা দিস্ত্রীক্ত ১২৮দা ৫০% হেন্না ভেক্সিন কাপখি অমসুং দিস্ত্রীক্ত ১৬তা ৪৫+কী মীশিং ৯০% হেন্না ভেক্সিন কাপখি। হন্দক্কী চয়োলদা ভেক্সিনেসনগী খোঙজেল হেনগৎলিবা অসিদা প্রধান মন্ত্রীনা অপেনবা ফোংদোকখ্রে অমসুং মসিগী খোঙজেল অসি লেপ্পা লৈতনা মাংলোমদা চংশিনবা মরু ওই হায়খ্রে। ভেক্সিনেসন অসি মীয়ামদা য়ৌহন্নবা অনৌবা মওং কয়া অমা পুথোক্নবা রাজ্য সরকারগা মখোয়গা তৎতনা পাউ ফাওনরি হায়না ওফিসিএলশিংনা প্রধান মন্ত্রীদা পাউদমখি। প্রধান মন্ত্রীনা অসিদুম্বা মতম অসিদা এন.জি.ও. অমসুং অতৈ ওর্গানাইজেসনশিং য়াওহনবগী তঙাইফদবা লৈ হায়না হায়খি। তেস্তিং তৌবা অসিনা অনাবা অসি মফম অমদা হেনগৎলকপা মতমদা ত্রেক অমসুং কন্তেন তৌবগী য়াম্না মরুওইবা খুলায় অমা ওইবনা তেস্তিং তৌবা অসি থেংথরোইদবনি হায়না প্রধান মন্ত্রীনা ওফিসরশিংদা রাজ্যশিংগা থবক তৌমিন্নবা পাউতাক পীখি। ওফিসরশিংনসু প্রধান মন্ত্রীবু মালেম অসিনা কোৱিন প্লেতফোর্ম অসিদা অপাম্বা হেনগৎনরকপা অসিদা থাগৎপা ফোংদোকখ্রে। অপাম্বা ফোংদোরকপা লৈবাক খুদিংমক্তা ভারতকী ওইবা কোৱিনগী হৈ-শিংলবা তেক প্লেতফোর্মগা লোয়ননা মতেং পাংনবা হোৎনগদবনি হায়না প্রধান মন্ত্রীনা হায়খি।
পি.এম.না বর্মিংহম ২০২২ কম্মনৱেল্থ গেমসতা রেস্তলর, দীপক পুনিয়ানা গোল্দ মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংহম ২০২২ কম্মনৱেল্থ গেমসতা রেস্তলর, দীপক পুনিয়ানা গোল্দ মেদল লৌরকপদা থাগৎপা ফোঙদোকখ্রে। প্রধান মন্ত্রীনা ত্বিত তৌখি; “ঐখোয়গী দীপক পুনিয়াগী শীংথানীংঙাই ওইরবা স্পোর্তিং পর্ফোরমেন্স অদুগীদমক চাউথোকচবা পোকই! মহাক অসি ভারতকী মনীনি অমসুং ভারতকীদমক মীংচৎ কয়া পুরকপা ঙমখ্রে। ভারত মচা খুদিংমক্না মহাক্না গোল্দ মেদল লৌরকপা নুংঙাইবা ফোঙদোকচরি। মহাক্কী তুংগী পুন্সিগীদমক য়াইফ-মঙ্গোল পীজরি।”
বাবু জগজীবন রামগী মপোক নুমীৎ লাকপদা প্রধান মন্ত্রীনা মহাকপু নীংশিংজখ্রে

বাবু জগজীবন রামগী মপোক নুমীৎনা লাকপদা প্রধান মন্ত্রী শ্রী নরেন্দ্র মোদীনা মফমদা ইকায় খুম্নবা উৎখ্রে। প্রধান মন্ত্রীনা হায়খি, “মরনাই হোৎনজবা অমসুং নোম্বা কনবা, বাবু জগজীবন রামনা য়াবীরম্বা থৌদাং অদু কাওবা লৈররোই। ফ্রীদম ফাইতর অমসুং ভেতরান এদমিনিস্ত্রেতর অমা ওইনা ভারত্তা মহাক্না লৌবীরম্বা থৌদাং অদু অশোইবা অমত্তা য়াওখিদে। বাবুজী অসি অশেংবা দেমোক্রেৎ অমনি। মহাক্কী মপোক নুমীৎনা লাকপদা ভারত মচা পুম্নমক্না মহাকপু নীংশিংজরি।”
জর্মনীগী চাঞ্ছেল্লরগী ভারত খোংচৎ মনুংদা পীখিবা প্রধান মন্ত্রীগী প্রেসকী ৱারোল

চাঞ্ছেল্লর দা. মর্কেল জর্মন দেলিগেসনগী ইকাই খুম্নজরবা মিহুৎশিং মন্ত্রীমন্দলদা ঐগী খোংলোই ওইরিবশিং, মরূপশিং, খুরুমজরি গুতেন তেগ চাঞ্ছেল্লর দা.মার্কেল অমসুং মাগী দেলিগেসনবু ভারত্তা তরাম্না ওকচবা অসিদা ঐহাক য়াম্না নুংঙাইবা ফাওজৈ। চাঞ্ছেল্লর মার্কেল অসি জর্মনী অমসুং য়ুরোপ খক্তা নত্তনা, মালেমগী মতম কুইনা সেবা তৌরক্লবা অথোইবা লুচীংবশিংগী মরক্তা শিংথানরি। ঐঙোন্দা চাউথোকচবা অমদি নুংঙাইবা পোকচৈ মদুদি মহাক অসি ভারতকী মাইকৈদগী ঐগী মরূপ ওইরি। চাউরাক্না হৌখিবা চহি তরাগী খুজিং তঙ্খাইদগী চাঞ্ছেল্লর অমা ওইনা মহাক্না ভারত-জর্মনীগী মরী অসিবু চেৎশিলহনবদা মরু ওইবা থৌদাং য়াবীরি। মসিগীদমক্তা ঐনা মহাক্কী মফমদা থাগৎপা ফোংদোকচরি। ঙসি ঐখোয়গী ইরক্তা ইন্তর গভর্মেন্তেল কন্সলতেশনগী ৫শুবা মীফম পাংথোকখি। চহি অনি খুদিংগী পাংথোকপা অসিগুম্বা মীফম অহুমদা চাঞ্ছেল্লর মার্কেলগা লোইননা শরুক য়ামিন্নবগী লাইবক ফবা ঐনা ফংজরে। মসিগী অমত্তা ঙাইরবা মেকানিজম অসিদগী লম খুদিংমক্তা ঐখোয়গী তেংবাংনবা অসি অমুক্কা হেন্না চেৎশিলহল্লে। ঙসি অসিগুম্বা য়ানৱারোলনচিংবদা খুয়েক পীনখিবা অদু ৱাফম অসিগী খুদম অমনি। ভারত অমসুং জর্মনীগী মরক্তা লম খুদিংমক্তা, মরু ওইনা ন্যু এন্দ এদভান্স তেক্নোলোজীদা তুং কোইগদবা অমদি স্ত্রাতেজিক কোওপরেসন মখা চৎথবা অসিদা ঐ য়াম্না নুংঙাইবা ফাওজৈ। মরূপশা, কুমজা ২০২২দা নীং খা তম্বা ভারত চহি ৭৫ শুরগনি। মতম অদু ফাওবগী মনুংদা ঐখোয়না ন্যু ইন্দিয়া শেমগৎনবগী পান্দম থম্লি। অসিগুম্বা মখল য়াম্বা হোৎনবা অসিগীদমক্তা ভারতকী মরু ওইবা অমসুং মথৌ তাবগীদমক্তা জর্মনীগুম্বা তেক্নোলোজিকেল অমসুং ইকোনোমিকেল পাৱর হাউসকী মতিক-মঙম অদু কান্নরক্কনি। মরম অসিনা, ঐখোয়না ন্যু এন্দ এদভান্স তেক্নোলোজী, আর্তিফিসিএল ইন্তিলিজেন্স স্কিল্স, মহৈ-মশিং, সাইবর সেক্যুরিতীগুম্বা লমশিংদা তেংবাং পীনবদা হেন্না শাফু পীরি। ই-মোবিলিতী, ফুএল সেল তেক্নোলোজী, স্মার্ত সিতী, ইনলেন্দ ৱাতর ৱেজ, কোস্তেল মেনেজমেন্ত, তুরেলশিং শেংদোকপা অমসুং অকোইবগী ফিভম ঙাক-শেনবদা তেংবাং পীনবগী অনৌবা ওইথোকপশিং পুথোক্নবা ঐখোয়না ৱারেপ লৌরে। লমশিং অসিদা ঐখোনা তেংবাং পীনবা অসিনা ক্লাইমেৎ চেঞ্জগী মায়োক্তা শরুক য়ামিন্নরিবা থবকশিং অসিদসু মতেং ওইনগনি। ললোন-ইতিক অমসুং ইনবেস্তা হেনগৎলক্লিবা ঐখোয়গী পার্তনরশিপ অসিদা হেন্না খোংজেল য়াংশিলহন্নবা ঐখোয়না প্রাইবেৎ সেক্তরদা শৌগৎলি। চাঞ্ছেল্লর মার্কেল অমসুং ঐনা লৈবাক অনিগী মরু ওইবা বিজিনেস অমসুং ইন্দস্ত্রী লীদর খরগা উনগনি। ঐখোয়না জর্মনীদা হায়জরি মদুদি ঙাকশেলগী পোৎথোক্কী লমদা উত্তর প্রদেশ অমসুং তমিলনাদুদা দিফেন্স কোর্রিদোরশিংদা খুদোংচাবশিং লৌবীয়ু। মরূপশা, ভারত অমসুং জর্মনীগী থাজবা অমসুং মরূপ-মপাং ওইবগী মরী অসি, দেমোক্রেসী, রুল ওফ লোগুম্বা শরুক য়ামিন্নরিবা মগুনশিং অসিদা য়ুম্ফম ওইরি। মরম অসিনা, মালেমগী অরুবা শিংনবশিংগী মাইকৈদা ঐখোয়গী মিৎয়েং অসি মান্নৈ। তেরোরিজিম অমদি এক্সত্রিমিজমগুম্বা খুদোংথিবশিং অসিদগী নান্থোক্নবা ঐখোয়না বাইলেতরেল অমসুং মল্তিলেতরেল ওইবা তেংবাং অসি অমুক্কা হেন্না কনশিলহনগনি। এক্সপোর্ত কনত্রোল রেজিম্স অমসুং তোঙান তোঙানবা মালেমগী ওইবা ফম্বাকশিংদা ভারতনা মীহুৎ ওইবদা জর্মনীনা শৌগৎপীবগীদমক্তা ঐখোয়না লমন তোংশিল্লবনি। লৈবাক অনিমক্না সেক্যুরিতী কাউন্সিল, য়ুনাইতেদ নেসন অমসুং মালেমগী ওইবা থৌরাংদা অতৈ মরু ওইবা শেমদোকপশিং থুজিলহন্নবা তেংবাং পীনবা অমদি হোৎনবা মখা চৎথখিগনি। এক্সিলেন্সী, ভারত-জর্মনীগী মরী অসিগী তুংলমচৎ অসি ময়েক শেংই। মসিগীদমক ঐনা অমুক্কা হন্না অদোমগী হৈ-শিংলবা লুচীং অমসুং ঐখোয়গী তেংবাংলোই পুম্নমক্কী মমল য়াম্লবা মতেং অদুগীদমক থাগৎপা ফোংদোকচরি। দাংকে চোএন হন্না হন্না থাগৎচরি।
হোক্কীগী শান্নরোই বলবীর সিংহ সেনিয়রনা লৈখিদবদা প্রধান মন্ত্রীনা অৱাবা ফোংদোকখ্রে

পদ্ম শ্রী ফংখ্রবা হোক্কীগী শান্নরোই শ্রী বলবীর সিংহ সেনিয়রনা লৈখিদবদা প্রধান মন্ত্রীনা অৱাবা ফোংদোকখ্রে। প্রধান মন্ত্রীনা হায়খি, “নীংশিংদুনা লৈহৌরগদবা শান্ন-খোৎনবগী লমদা থবকশিং অদুনা পদ্ম শ্রী বলবীর সিংহজীবু মীয়াম্না নীংশিংনহৌরগনি। মহাক্না ঐখোয়বু চাউথোকচহনখি অমসুং লৈবাক অসিগী মিংচৎ পুরকখি। চিংননীংঙাই লৈতবা খ্বাইদগী অফবা হোক্কীগী শান্নরোই অমা ওইখি অমসুং অথোইবা ওজা অমা ওইনসু মশক তাক্লমখি। মহাক লৈখিদবগী পাউ তাবদা নুংঙাইতবা ফাওই। মহাক্কী ইমুং-মনুং অমসুং মহাক্কী য়াইফনবা খনবশিংগীদমক্তা অৱাবা ফোংদোকচরি।”
পি.এম.না পেরালিম্পিক্স গেম্সতা নুপাগী দিস্কস থ্রোদা সিলভর মেদল লৌখিবা য়োগেশ কথুনিয়াবু হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা তোকিওদা পাংথোকখিবা পেরালিম্পিক্স গেম্সতা নুপাগী দিস্কস থ্রোদা সিলভর মেদল লৌখিবা য়োগেশ কথুনিয়াবু হরাওবা ফোংদোকখ্রে ত্বীত অমদা, প্রধান মন্ত্রীনা হায়খি; “য়োগেশ কথুনিয়ানা য়াম্না নিংথিনা শান্নখ্রে। মহাক্না সিলভর মেদল লৌরকপা অসি লৈবাক অসিগী য়াম্না হরাওনিঙাইনি। মহাক্কী মায় পাকপা অসিনা ইনখৎলক্লিবা নহাশিংদা পুক্নিং থৌগৎলগনি। মহাক্কীদমক হরাওবা ফোংদোকচরি। তুংগী ওইবা অহেনবা তান্নবদা হেন্না মায় পাকপা ওইরসনু।#Paralympics”
পি.এম.না মনিপুরদা আসম রাইফল কোনভোইদা লান্দাখিববু কন্না য়ানিংদবা ফোংদোকখ্রে

প্রধান মন্ত্রী, শ্রী নরেন্দ্র মোদীনা মনিপুরদা আসম রাইফল কোনভোইদা লান্দাখিববু কন্না য়ানিংদবা ফোংদোকখ্রে। মহাক্না ঙসি থৱায় থাখ্রবা লান্মীশিং অমসুং ইমুং-মনুংগী মীওইশিংদা ইকাই খুম্নবা উৎখি। প্রধান মন্ত্রীনা ত্বীত তৌখি: “মনিপুরদা আসম রাইফল কোনভোইদা লান্দাখিববু য়াম্না কন্না য়ানিংদবা ফোংদোকচরি। ঐহাক্না ঙসি থৱায় থাখ্রবা লান্মীশিং অমসুং ইমুং-মনুংগী মীওইশিংদা ইকাই খুম্নবা উৎচরি। মখোয়না কৎথোকখিবা অসি কৈদৌনুংদা কাওররোই। অৱাবা তারবা পুংফম অসিদা ঐহাক্কী ৱাখলনা লৈখিদ্রবগী ইমুং-মনুংগী মনাক্তা লৈরি”।
তুনিসিয়াগী রাস্ত্রপতি ওইনা ৱাশক লৌখিবদা প্রধান মন্ত্রীনা কাইস সয়িদকী মফমদা নুংঙাইবা ফোংদোকখ্রে

তুনিসিয়াগী রাস্ত্রপতি ওইনা ৱাশক লৌখিবদা প্রধান মন্ত্রী শ্রী নরেন্দ্র মোদীনা রাস্ত্রপতি কাইস সয়িদকী মফমদা নুংহাইবা ফোংদোকখ্রে। প্রধান মন্ত্রীনা হায়খি “তুনিসিয়াগী রাস্ত্রপতি ওইনা ৱাশক লৌখিবদা রাস্ত্রপতি কাইস সয়িদতা নুংঙাইবা ফোংদোকচরি। ভারত-তুনিসিয়াগী মরীশিং মখা তানা ফগৎহন্নবা মহাক্কা লোয়ন্না থবক তৌমিন্নগনি হায়না ঐনা থাজবা থম্লি”।
২০১৯গী জনুৱারী ৫দা প্রধান মন্ত্রী ঝার্খন্দ অমসুং ওরিশাদা চৎকনি।

২০১৯গী জনুৱারী ৫দা প্রধান মন্ত্রী শ্রী নরেন্দ্র মোদী ঝার্খন্দ অমসুং ওরিশাদা চৎকনি। ঝার্খন্দদা প্রধান মন্ত্রীনা নোর্থ কোয়ল(মন্দল দাম) প্রোজেক্ত অমসুং কনহার স্তোন পাইপলাইন ইরিগেসন সিস্তেম অমুক হন্না থবক হৌবগী উরেপ উয়ুং তম্বগী খুদম ওইনবা প্লেক মায়খুম হাংদোক্কনি। ভিদীও কনফরেন্সকী খুত্থাংদা মহাক্না প্রধান মন্ত্রী অৱাস য়োজনাগী মখাদা কানবা ফংলবা লিশিং কুনমঙাগী অপুনবা ই–গ্রীহপ্রবেশ হৌদোক্কনি। মহাক্না মীয়াম তিনবা থৌরম অমদশু ৱা ঙাংগনি। তুংদা প্রধান মন্ত্রী ওরিশাদা চৎকনি। বরিপেরাদা মহাক্না আই.ও.সি.এল.গী এল.পি.জি. পাইপলাইন প্রোজেক্তকী বালেসোর–হল্দিয়া–দুর্গাপুর সেক্সন অমসুং বালেসোরমল্তি মোদেল লোজিস্তিক পার্ক জাতিদা খুৎশিন্নগনি। প্রধান মন্ত্রীনা হরিপুরগরগী লিরবা লানবনদা লৈবা রসিকা রে তেম্পলগী দিবেলপমেন্ত অমসুং কঞ্জারবেসনগীদমক থবক হৌদোকপগী খুদম ওইনবা প্লেক মায়খুম হাংদোক্কনি। মহাক্না মশিং য়াম্লবা নেস্নেল হাইৱে প্রোজেক্তশিংগী লেন মরি ওইহন্নবগীদমক উরেপ উয়ুং তমগনি অমসুং পাসপোর্ত সেবা কেন্দ্র তরুক শঙ্গাগনি। মহাক্না তাতানগরদগী বদামপহার ফাওবগী অনিশুবা পেসেঞ্জর ত্রেনশু লমথাগনি। বরিপারাদা পাংথোকপা মীয়ামগী মীফম অমদশু মহাক্না ৱা ঙাংগনি।
প্রধান মন্ত্রীনা জুলাই ১দা ‘দিজিতেল ইন্দিয়া’গী বেনিফিসরীশিংগা উন্নগদৌরি

প্রধান মন্ত্রী, শ্রী নরেন্দ্র মোদীনা জুলাই ১গী অয়ুক পুং ১১ তাবা মতমদা ভিদিও কনফরেন্সকী খুত্থাংদা ‘দিজিতেল ইন্দিয়া’গী বেনিফিসরীশিংগা উন্নগদৌরি। থৌরম অসি ইলেক্ত্রোনিক্স অমসুং ইনফোর্মেসন তেক্নোলোজী মিনিস্ত্রীনা ২০১৫গী জুলাই ১দা প্রধান মন্ত্রীনা হৌদোকখিবা ‘দিজিতেল ইন্দিয়া’গী চহি তরুক ফারকপদা শিনবনি।‘দিজিতেল ইন্দিয়া’ অসি – থবক কয়া অমা পাংথোকপা ঙমহনবা, সরকারগা নাগরীকশিংগা নকশিন্নবা ঙম্বা, নাগরিকশিংদা থবক পীবা অমসুং মীয়ামদা শক্তি পীবা ওইনা অনৌবা ভারতকী খ্বায়দগী চাওনা মায় পাকপা ৱারী অমা ওইরি। ইলেক্ত্রোনিক্স অমসুং আই.তি.গী কেন্দ্রগী মন্ত্রীসু থৌরম অসিদা শরুক য়াগনি।
প্রধান মন্ত্রীনা কর্নাতক বিধান সভাগী দিপুতী স্পীকর, শ্রী আনন্দ মমানীনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা কর্নাতক বিধান সভাগী দিপুতী স্পীকর, শ্রী আনন্দ মমানীনা লৈখিদবদা অৱাবা ফোঙদোকখ্রে। ত্বিত অমদা প্রধান মন্ত্রীনা হায়খি: “কর্নাতক বিধান সভাগী দিপুতী স্পীকর, শ্রী আনন্দ মমানীনা লৈখিদবদা নুংঙাইতবা ফাওই। মহাক অসি খুন্নাইবু শক্তি পীনবগীদমক শীংথানীংঙাই ওইনা থবক তৌরমখিবা ফীদম্নফম ওইরবা লুচিংবা অমনি। মহাক্না কর্নাতক পুম্বদা বি.জে.পি. মপাঙ্গল কনখৎহন্নবা থবক তৌরমখি। মহাক্কী ইমুং মনুং অমদি সপ্পোর্তরশিংগী অৱাবদা শরুক য়াজরি। ওম শান্তি।”
প্রধান মন্ত্রীনা পাক্যোং এয়রপোর্ত হাংদোক্লে, সিক্কিমগী নোংথক্কী লম্বী লৈরে

ঙসি প্রধান মন্ত্রী নরেন্দ্র মোদীনা সিক্কিমদা পাক্যোং এয়রপোর্ত হাংদোক্লে। মসি হিমলায়গী রাজ্য অসিগী অহানবা এয়রপোর্তনি অমসুং লৈবাক অসিগীনা ১০০সুবা এয়রপোর্তনি। থৌরম অদুদা মীয়ামদা ৱা ঙাংবদা প্রধান মন্ত্রী মোদীনা হায়খি, নুমিৎ অসি সিক্কিমগী পুৱারী ওইহৌরগদবা নুমিৎ অমনি অমসুং ভারতকী মরুওইবা নুমিৎ অমনি। মহাক্না হায়খি, পাক্যোং এয়রপোর্ত অসিগা লোয়ননা লৈবাক অসি এয়রপোর্ত্তা সেঞ্চুরী য়ৈরে। সিক্কিমগী নহা ওইরিবা ক্রিকেদ শানরোই নিলেস লামিচানেনা হন্দক বিজয় হাজারে ত্রোফিদা সেঞ্চুরী য়ৈবা রাজ্য অসিগী অহানবা ক্রিকেতর ওইখিবা অদু প্রধান মন্ত্রী মোদীনা পনখি। প্রধান মন্ত্রীনা হায়খি, পাক্যোং এয়রপোর্ত অসিনা সিক্কিমগী চৎথোক-চৎশিন নুংঙাইরগনি। মহাক্না হায়খি, মসি মীচমশিংদা কান্নবা ফংহন্নবা, এয়রপোর্ত অসি উরান স্কিমগী মখাদা শেমগৎপনি। প্রধান মন্ত্রীনা হায়খি, অৱাং-নোংপোক লমদম শীনবা থুংনা লম্বী-থোং অমসুং থম্মোয়গী ওইবা মরি শেমগৎনবা কন্না হোৎনরি। মহাক্না হায়খি, মহাক মশামক অৱাং-নোংপোক রাজ্যশিংদা য়াম্না তোইনা চৎতুনা চাউখৎ-থৌরাংগী থবকশিং য়েংশিল্লি। মসিগী মথক্তা কেন্দ্রগী মন্ত্রীশিং লমদম অসিদা চাং নাইনা চৎলি। মহাক্না হায়খি, মসিগী মহয় উবা ফংলে। নোংথক, রেল লম্বী অমসুং লম্বী থোংগী ফিভম ফগৎলে। প্রধান মন্ত্রীনা হায়খি, ঙসি লৈবাক অসিগী এয়রপোর্ত ১০০ লৈরিবা অসিগী মনুংদা , ৩৫দি হৌখিবা চহি ৪ অসিদা থবক হৌখিবনি। সিক্কিমনা ওর্গানিক ফার্মিংদা খুমাং-চাউশিল্লিবা অসি প্রধান মন্ত্রীনা পনখি। মহাক্না হায়খি, কেন্দ্র সরকারনা মিশন ওর্গানিক ভেল্যু দিবলপমেন্ত ফোর নোর্থ ইস্তর্ন রিজন হৌদোক্লে।
মন্ত্রীমন্দলনা ভারত অমসুং গুয়ানাগী মরক্তা রিন্যুয়েবল ইনর্জীদা তেংবাং পীননবা য়ানা চেরোল অমা চৎনহনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং গুয়ানাগী মরক্তা রিন্যুয়েবল ইনর্জীদা তেংবাং পীননবা য়ানা চেরোল অমা চৎনহনবদা অয়াবা পীখ্রে। য়ানা চেরোল অদু ২০১৮গী জানুৱারী ৩০দা পৱার অমসুং ন্যু & রিন্যুয়েবল ইনর্জী (এন আর ই)গী রাজ্য মন্ত্রী (আই সি), শ্রী আর. কে. সিংহ অমসুং গুয়ানাগী ২শুবা উপ রাষ্ট্রপতি অমসুং কোওপরেতিবকী মপাল থৌরম পুবা মন্ত্রী, হিজ এক্সিলেন্সী শ্রী কার্ল বি. গ্রীনিজগী মরক্তা খুৎয়েক পীনখিবনি। নাকল অনিমক্না ম্যুচুয়েল বেনিফিৎ, ইক্বেলিতী অমসুং রেসিপ্রোসিতীদা য়ুমফম ওইবা ন্যু & রিন্যুয়েবল ইনর্জীগী ইশুশিংদা তেক্নিকেল বাইলেতরেল কোওপরেসন প্রমোত তৌনবা কোওপরেতিব ইনস্তিত্যুস্নেল রিলেসনশিপকী য়ুমফম অমা শেমগৎনবা পান্দম থম্লি। য়ানা চেরোল অসিদা কোওপরেসনগী লমশিংগা মরি লৈনবা রিভ্যু, মোনিতর অমসুং ৱাফমশিং খন্ননবা জোইন্ত ৱার্কিং কমিতী অমা শেমগৎপা য়াওরি। য়ানা চেরোল অসিনা এক্সপার্তিজ অমসুং ইনফোর্মেশন একচেঞ্জ তৌনবা পান্দম থম্লি। য়ানা চেরোল অসিনা লৈবাক অনিগী মরক্তা বাইলেতরেল কোওপরেসন হেঙ্গৎহনবদা মতেং ওইরগনি।
পি.এম.না এয়র ফোর্স নুমিৎনা লাকপদা ইন্দিয়ন এয়র ফোর্সতা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা এয়র ফোর্স দেনা লাকপদা ইন্দিয়ন এয়র ফোর্সকী মেম্বরশিংদা অমদি মখোয়গী ইমুং-মনুংশিংদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; “এয়র ফোর্স দেনা লাকপদা ঐখোয়গী এয়র ৱারিয়রশিং অমসুং মখোয়গী ইমুং-মনুংশিংদা য়াইফ-পাউজেল পীজরি। ইন্দিয়ন এয়র ফোর্সকী ৱাহন্থোক অসি মথৌনা-মরিংজেল লৈবা, হোৎনবা কনবা অমসুং প্রোফেস্নেলিজমগা চপ মান্নৈ। লৈবাক অসি ঙাকশেনবদা অমসুং অৱাবা তারবা মতমশিংদা মখোয়গী মীওইবগী শেবা তৌবগী ৱাখল্লোন অসিনা মখোয়বু মশক তাক্লি।”
ওমান ইন্দিয়া জোইন্ত ব্যুজিনেস কাউন্সিলগী মীহুৎশিংনা প্রধান মন্ত্রীগা উনখ্রে

ওমান ইন্দিয়া জোইন্ত ব্যুজিনেস কাউন্সিলগী শরুক অমা ওইরিবা ওমানগী ললোন ইতিক্কী নহা ওইরিবা লুচিংবা ৩০গী কাংবু অমনা ঙসি প্রধান মন্ত্রী শ্রী নরেন্দ্র মোদীগা উনদুনা ৱারি শানখ্রে। মখোয়না লৈবাক অনিগী মরক্তা লৈরিবা মতম কয়াগী মমাংদগী সেয়র তৌদুনা লাক্লবা পুৱারী অমসুং মেরিতাইম লিঙ্কতা মখোয়গী ওইবা ৱাফমশিং ফোংদোক্নখি। ৱারী শানখিবা অদুদা প্রধান মন্ত্রীনা লৈবাক অনিগী মরক্তা ইনর্জী সেক্যুরিতী অমসুং ফুদ সেক্যুরিতীদা তেংবাং পীননবা মীৎয়েং থমখি। মহাক্না ওমানগী সুলতানগী মফমদা মহাক্কী ওইবা য়াইফ-পাউজেল পীখি, অমদি রমজানগী শেংলবা থা হৌরকপদসু য়াইফ-পাউজেল পীখি।